Document ID: 31988R2066

*****
ΚΑΝΟΝΙΣΜΟΣ (ΕΟΚ) αριθ. 2066/88 ΤΟΥ ΣΥΜΒΟΥΛΙΟΥ
της 11ης Ιουλίου 1988
για την αύξηση της ποσότητας της κοινοτικής δασμολογικής ποσόστωσης που ανοίχθηκε με τον κανονισμό (ΕΟΚ) αριθ. 4100/87 για ορισμένη κατηγορία πολυβινυλικής πυρολιδόνης
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 28,
την πρόταση της Επιτροπής,
Εκτιμώντας:
ότι, με τον κανονισμό (ΕΟΚ) αριθ. 4100/87 (1), το Συμβούλιο άνοιξε, για μια ορισμένη κατηγορία πολυβινυλικής πυρολιδόνης που υπάγεται στον κωδικό ΣΟ ex 3905 90 00 για τη χρονική περίοδο από την 1η Ιανουαρίου μέχρι τις 31 Δεκεμβρίου 1988, κοινοτική δασμολογική ποσόστωση με μηδενικό δασμό, της οποίας η ποσότητα καθορίστηκε σε 70 τόνους·
ότι, βάσει των πλέον πρόσφατων στοιχείων σχετικά με το προϊόν αυτό για το τρέχον έτος εκτιμάται ότι οι συμπληρωματικές εισαγωγικές ανάγκες στην Κοινότητα, προελεύσεως τρίτων χωρών, ανέρχονται για το άμεσο μέλλον σε 90 τόνους· ότι πρέπει να αυξηθεί το μέγεθος της ποσόστωσης προσθέτοντας την ποσότητα αυτή, για να ληφθούν υπόψη οι διαπιστωθείσες ανάγκες· ότι για να διαφυλαχθεί ο κοινοτικός χαρακτήρας της εν λόγω δασμολογικής ποσόστωσης πρέπει να διατεθεί στο κοινοτικό απόθεμα το σύνολο της συμπληρωματικής ποσότητας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η ποσότητα της κοινοτικής δασμολογικής ποσόστωσης που ανοίχτηκε με τον κανονισμό (ΕΟΚ) αριθ. 4100/87 για μια ορισμένη κατηγορία πολυβινυλικής πυρολιδόνης, που υπάγεται στον κωδικό ΣΟ ex 3905 90 00, αυξάνεται από 70 σε 160 τόνους.
Άρθρο 2
Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 11 Ιουλίου 1988.

Labels: 3
1